open-index/open-wikipedia-markdown huggingface dataset:
Pitkäpyrstötonnikala

**Pitkäpyrstötonnikala** (*Thunnus tonggol*) on makrillikalojen lahkoon ja makrillien heimoon kuuluva tonnikalalaji.

## Koko ja ulkonäkö
Pitkäpyrstötonnikala voi saavuttaa suurimmillaan 145&nbsp;cm:n pituuden ja noin 36&nbsp;kg:n painon. Sen ruumis on solakka. Laji on saanut nimensä pitkästä pyrstöstään. Ensimmäinen selkäevä on korkeampi kuin toinen. Kylkievät ovat jokseenkin pään mittaisia.

Pitkäpyrstötonnikalan vartalo on alta hopeanvärinen; yläpuoli on tummansininen mutta vivahtaa alimmilta osiltaan ruskeaan. Toinen selkäevä, vatsaevät, peräevä ja rintaevät ovat mustia, ensimmäinen selkäevä ja peräevä ovat kellertävänmustia, eväkkeet ovat keltaisia ja pyrstöevä on kellertävän musta.

## Levinneisyys
Pitkäpyrstötonnikalan levinneisyysalue on suppeampi kuin muilla tonnikaloilla. Levinneisyysalue ulottuu Intian valtameren ja Tyynenmeren trooppisille vesille (Etelä-Japanista Filippiineille, Uuteen-Britanniaan ja Australiaan. Lajia tavataan myös Intian rannikkovesiltä, Arabian niemimaan eteläisillä vesillä, Punaisessameressä ja Somalian edustalla).

Pitkäpyrstötonnikala suosii matalaa vettä, mutta sitä tavataan myös avomereltä. Se viihtyy parhaiten pinnan tuntumassa ja välttelee vähäsuolaisia ja sameita vesiä. Laji liikkuu erikokoisten kalojen muodostamissa suurissa parvissa.

## Ravinto
Pitkäpyrstötonnikalat ovat vahvoja ja nopeita uimareita, jotka saalistavat kaloja, mustekaloja ja äyriäisiä.

## Lisääntyminen
Pitkäpyrstötonnikalat tulevat sukukypsiksi 60–70&nbsp;cm:n mittaisina. Laji kutee kesällä.

## Kalastus
Pitkäpyrstötonnikalaa pyydetään sekä ammattimaisesti että virkistysmielessä. Sitä saadaan sivusaaliina, ja sitä kalastetaan pitkälläsiimalla ja troolilla.

Kalan liha on maukasta, ja se myydään enimmäkseen tuoreena, suolattuna, pakastettuna ja savustettuna. Se syödään pääasiassa hiillostettuna tai paistettuna. Lisäksi lajista tehdään erityisesti säilykettä.

## Lähteet
* Antal Vida, Tamás Kótai, 365 kalaa. H. F. Ullmann, 2006. .
* Thunnus tonggol *FishBase*. R. Froese ja D. Pauly (toim.). 

### Viitteet
Koiramäen talo

**Koiramäen talo** voi tarkoittaa seuraavia:

* Koiramäen talo, kuvitteellinen paikka Mauri Kunnaksen lastenkirjoissa
* Talonpoikaismuseo Yli-Kirra (myös *"Koiramäen talo"*), Kotiseutumuseo Punkalaitumella, Mauri Kunnaksen lastenkirjojen Koiramäen talon esikuva
Nicki Sørensen

**Nicki Sørensen** (s. 14. toukokuuta 1975 Hillerød, Tanska) on tanskalainen maantiepyöräilijä. Hän aloitti ammattilaisuransa Team Chicky World -joukkueessa 1999, edusti seuraavan vuoden Team Faktaa ja uransa 14 viimeistä vuotta, 2001–2014 tanskalaistallia, joka tunnettiin tuona aikana nimillä Team CSC, Team Saxo Bank ja Team Saxo-Tinkoff.

Sørensen voitti Espanjan ympäriajossa 2005 Avilan kaupungin ympäristössä ajetun 18. etapin kukistettuaan loppukirissä irtiottokumppaninsa Javier Pascual Rodríguezin. Ranskan ympäriajossa 2009 hän voitti Vitteliin päättyneen 12. etapin. Hän karkasi Sylvain Calzatin kanssa seitsemän ajajan kärkiryhmästä 22&nbsp;kilometriä ennen maalia, ja pudotti myös ranskalaisen kyydistään runsaat viisi kilometriä ennen maalia. Hän voitti etapin lopulta 48&nbsp;sekunnin erolla Laurent Lefèvreen.

Sørensen voitti maantieajon Tanskan mestaruuden vuosina 2003, 2008, 2010 ja 2011. Hän edusti Tanskaa olympiakisojen maantieajossa Sydneyssä 2000, Ateenassa 2004, Pekingissä 2008, jossa sijoittui parhaiten, 25:nneksi ja Lontoossa 2012.

## Saavutuksia

;1999
:Lemvig Løbet, voitto
:Rheinland-Pfalz Rundfahrt, etapin 4 voitto
;2000
:Lemvig–Holstebro–Lemvig, voitto
:Circuit des Mines, kokonaiskilpailun ja etapin 1 voitto
:Rund um Hainleite-Erfurt, voitto
;2002
:Ranskan ympäriajo, kokonaiskilpailussa 20.
;2003
:Maantieajon Tanskan mestaruus
:Klasika Primavera, kolmas 
;2005
:Grand Prix d'Ouverture La Marseillaise, voitto
:Espanjan ympäriajo, etapin 18 voitto
;2006
:Italian ympäriajo, 5. etapin, joukkue-aika-ajon, voitto CSC:n joukkueessa
:Espanjan ympäriajo, 1. etapin, joukkue-aika-ajon, voitto CSC:n joukkueessa
:Züri-Metzgete, seitsemäs
:MM-kilpailut, maantieajossa 12.
;2007
:UCI ProTour -sarjan joukkuekilpailu, Eindhoven, voitto CSC:n joukkueessa
;2008
:Maantieajon Tanskan mestaruus
;2009
:Ranskan ympäriajo, etapin 12 voitto
:Tanskan ympäriajo, etapin 2 voitto 
;2010
:Maantieajon Tanskan mestaruus
;2011
:Bayern-Rundfahrt, kokonaiskilpailussa toinen
:Maantieajon Tanskan mestaruus
;2012
:GP Beghelli, voitto

## Lähteet
Kerkkäkynsisammal

**Kerkkäkynsisammal** (*Dicranum flagellare*) on Dicranaceae-heimoon ja kynsisammalten sukuun kuuluva sammallaji. Kerkkäkynsisammalta esiintyy koko Suomessa Lappia lukuun ottamatta. Koillismaalla laji on uhanalainen. Valtakunnallisessa luokittelussa laji on elinvoimainen.

## Lähteet

## Aiheesta muualla
* ITIS: Dicranum flagellare
Jyrki Lindström (sanoittaja)

**Jyrki Kalevi Lindström** (12. kesäkuuta 1943 Tampere – 30. kesäkuuta 1991 Helsinki) oli suomalainen sanoittaja, suomentaja ja toimittaja. Lindström aloitti Yleisradiossa, television ulkomaanuutisissa vuonna 1968 ja työskenteli 1970-luvun taitteessa kolmisen vuotta Lontoossa BBC:n suomenkielisessä radiotoimituksessa. Syksyllä 1979 hänestä tuli Ylen ensimmäinen Afrikan-kirjeenvaihtaja Keniaan. 1980-luvulla Lindström työskenteli Yle TV1:n *[[Ulkolinja]]*-dokumenttien toimitussihteerinä. Vuoden 1990 loppupuolella hän jäi sairauseläkkeelle.

Jyrki Lindström kuoli 30. kesäkuuta 1991 jäätyään junan alle Helsingissä. Hän oli kuollessaan 48-vuotias. Hänet on haudattu Honkanummen hautausmaalle Vantaalle.

Lindström teki satakunta levytettyä laulutekstiä. Hänen sanoittamiaan kappaleita ovat muun muassa ”Mombasa” (1975), ”Saat miehen kyyneliin” (1966), "Hän" (1968), ”Paikka auringossa” (1968) ja ”Merisairaat kasvot” (1967).

Lindström suomensi myös englanninkielistä jännityskirjallisuutta.

## Suomennoksia
* Robert Crichton  : *Cameronin suku*. Otava 1973 (alkuteos *The Camerons*)
* Ross Macdonald : *Etsi uhrisi*. Otava 1973, 1989 (alkuteos *Find a Victim*)
* Mario Puzo : *Musta areena*. WSOY 1973, 2. painos 2000 (alkuteos *The Dark Arena*)
* Richard Stark : *Pankaa Parker lautoihin*. Rautaiset kirjat 11. Otava 1973 (alkuteos *Point Blank!*)
* Ross MacDonald  : *Nukkuva kaunotar*. Otava 1974 (alkuteos *The Sleeping Beauty*)

## Lähteet
Lettokynsisammal

**Lettokynsisammal** (*Dicranum bonjeanii*) on sammallaji. Se kuuluu *[[Dicranaceae]]* -heimoon ja kynsisammalten sukuun. Lettokynsisammal on kalkinsuosijasammal. Yleisväriltään lettokynsisammal on kirkkaan- tai tummanvihreää. Se kasvaa muutaman sentin korkeaksi.

## Ulkonäkö
Lettokynsisammalen lehdet ovat melkein aina suorat ja ne ovat kärjestä heikosti aaltopoimuiset. Lehden kärjessä on pitkiä soluja.

## Levinneisyys
Lettokynsisammal kasvaa koko Suomessa jokseenkin yleisenä.

## Elinympäristö
Lettokynsisammal kasvaa keski- ja runsasravinteisten lettojen kuivilla mätäspinnoilla sekä rannoilla ja suoniityillä.

## Lähteet

## Aiheesta muualla
*ITIS: Dicranum bonjeanii 
*United States Department of Agriculture (USDA): Dicranum bonjeanii
Međugorje

**Međugorje** on pieni kaupunki Bosnia ja Hertsegovinassa Čitlukin kunnan alueella. Nykyisin Međugorje on erityisen tunnettu kesäkuussa 1981 tapahtuneesta Neitsyt Marian ilmestyksestä, jonka myötä siitä tuli katolinen pyhiivaelluskohde. Katolinen kirkko ei kuitenkaan ole virallisesti vahvistanut ilmestystä ihmeenä. Vuonna 2013 Međugorjen asukasluku oli 2&nbsp;265.

## Historia

Nykyisen Međugorjen lähiseudulta on löytynyt merkkejä ihmisasutuksesta alkaen viimeistään myöhäiseltä kivikaudelta. Pronssikaudella aluetta asuttivat illyrialaiset heimot, jotka rakennuttivat seudulle linnavuoria. Yksi sijaitsi nykyisen Međugorjen vieressä. 100-luvulla eaa. paikallinen daorsien illyyriheimo liittoutui Rooman valtakunnan kanssa. Alueesta tuli osa Rooman Dalmatian provinssia.  Slaavilaiset kroaatit alkoivat saapua seudulle 500-luvun lopulla ja seutu oli osa Brotnjon aluetta. Brotnjosta tuli myöhemmin osa Humin (Zahumlje) aluetta. Kristinusko omaksuttiin 600-luvun aikana. Bosnian kuningaskunnan kaudella alueella vaikutti katolisen kirkon lisäksi Bosnian kirkko.

Osmanien valtakunta valtasi alueen 1400-luvun toisella puoliskolla. Paikallista katolista väestöä palvelivat pitkään lähinnä vain fransiskaanit, joihin kohdistui ajoittain vainoja. Itävalta-Unkari miehitti Bosnian vuonna 1878. Međugorjen katoolinen seurakunta perustettiin vuonna 1892. Ensimmäisen maailmansodan jälkeen seutu oli osa Jugoslavian kuningaskuntaa ja toisen maailmansodan jälkeen osa sosialistista Jugoslaviaa. Jugoslaviassa uskonnon ja kansallisuuden merkitystä pyrittiin rajaamaan. 

24, kesäkuuta 1981 tapahtuivat niin sanotut Marian ilmestykset. Kuusi paikallista nuorta sanoivat nähneensä Marian ilmestykset Crnica-nimisellä kukkulalla. Ilmestystarina oli hyvin samantapainen, kuin Marian ilmestykset esimerkiksi Lourdesissa, Marpingenissa, Fátimassa ja muualla Euroopassa. Jugoslavian viranomaiset yrittivät hiljentää tarinaa ja paikallinen piispa sanoi, että tapahtumiin ei liittynyt mitään yliluonnollista. Tarina levisi tästä huolimatta ja Međugorjesta tuli suosittu pyhiinvaelluskohde. Katolinen kirkko on virallisesti epäillyt tarinan todenperäisyyttä ja kieltäytyi nimittämästä sitä ihmeeksi. Vuodesta 2024 kirkko on kuitenkin hyväksynyt virallisesti pyhiinvaellukset paikalle *Nulla Osta* eli ilman estettä. Nykyisin pyhiinvaelluksiin liittyvä matkailu on paikallisten huomattava elinkeino.

## Väestö
Bosnia ja Hertsegovinan vuoden 2013 väestönlaskennan mukaan Međugorjen asukasluku oli 2&nbsp;265. Heistä 2&nbsp;232 oli kroaateja.

## Katso myös
*Comunità Cenacolo
*Nuovi Orizzonti

## Lähteet

## Aiheesta muualla

* Medjugorje.hr 
* Mary.tv
Mediterraneo

**Mediterraneo** on italialainen Gabriele Salvatoresin ohjaama ja Enzo Monteleonen käsikirjoittama elokuva vuodelta 1991. Elokuva on kuvattu pienellä Kreikalle kuuluvalla Kastelórizon saarella Dodekanesian saaristossa. Kastelórizo sai elokuvan ansiosta runsaasti julkisuutta. Elokuva voitti vuonna 1992 muun muassa parhaan vieraskielisen elokuvan Oscar-palkinnon.

## Juoni

Elokuva sijoittuu toisen maailmansodan aikaan. Italialainen laiva jättää sotilasryhmän pienelle kreikkalaiselle saarelle. Sotilaiden tehtävä on pitää saaresta huolta hyökkäystilanteessa sekä havaita vihollisaluksia. Sotilaat alkavat aluksi hieman rentoutua, sillä vihollisia ei näy ja saaren kyläkin näyttää hylätyltä. Kuitenkin viholliset pääsevät tuhoamaan sotilasjoukon aluksen. Toisin kuin italialaissotilaat luulevat, ei saari olekaan hylätty. Kreikkalaiset tulevat piilopaikoistaan, kun tajuavat italialaisten olevan harmittomia.

## Rooleissa

## Lähteet

## Aiheesta muualla
*
Niitty-yökkönen

**Niitty-yökkönen** (*Cerapteryx graminis*) on yökkösten heimoon kuuluva perhoslaji. Sen toukka eli **niittymato** tunnetaan pelloille ja nurmikoille haittaa aiheuttavana tuhohyönteisenä.

## Koko ja ulkonäkö
Niitty yökkösen siipien kärkiväli on n. 25–35&nbsp;mm ja niiden pohjaväri vaihtelee. Lajin kuitenkin tunnistaa helposti vaaleasta pitkittäisviirusta, joka kulkee siiven takanurkasta etusiiven tyveen. Niitty-yökkösen naaras on koirasta isompi, ja molemmilla siipien pohjaväri vaihtelee harmaasta tai vaaleanruskeasta tummanpunaruskeaan.

Toukka on 3–4 senttiä pitkä ja väriltään aluksi vaaleanruskea ja vanhempana tummanruskea. Toukan ruumiissa on seitsemän vaaleaa, kellanharmaata pitkittäisjuovaa ja sen alapuoli on kellahtava.

## Levinneisyys ja lentoaika
Yleinen koko Suomessa. Lentää heinä- ja elokuussa.

## Elinympäristö ja elintavat
Perhoset viihtyvät heinä-elokuun iltoina esimerkiksi katulamppujen läheisyydessä. Laji on levinnyt ympäri Suomea ja perhonen on aktiivinen myös päiväsaikaan. Niitty-yökkösen toukat vahingoittavat merkittävästi heinänurmia. Ne saattavat jopa kaluta kokonaisen heinäpellon paljaaksi. Niitä torjuttiin muun muassa kaivamalla jyrkkäreunaisia ojia niityille. Nykyisillä viljelymenetelmillä ne eivät enää pääse aiheuttamaan suurta haittaa pelloille, vaikka ovatkin hyvin yleisiä Suomessa.

Talvehtiminen tapahtuu munana heinämättäässä.

## Ravintokasvi
Toukan ravintokasveja ovat nurmilauha (*Deschampsia cespitosa*), metsälauha (*Deschampsia flexuosa*) sekä erilaiset nadat (*Festuca* sp.).

## Lähteet
* 
* Projekt Runeberg: Pieni Tietosanakirja 1925–1928

### Viitteet
Vila Praia de Âncora

**Vila Praia de Âncora** on seutukunta Portugalissa Caminhan maakunnassa. Sen pinta-ala on 8,15 km² ja seutukunnassa on 4 688 asukasta (2001). Asukastiheys on 575,2 as/km². Vila Praia de Âncora on asukasluvultaan suurin seutukunta Caminhan maakunnassa.
Paris 36

**Paris 36** on Christophe Barratierin ohjaama, vuonna 2008 ilmestynyt ranskalais-saksalais-tšekkiläinen musikaalielokuva toiseen maailmansotaan valmistautuvasta Ranskasta. 

## Juoni
Vuonna 1936 Pariisin pohjoisosassa sijaitseva työläiskortteli Le Faubourg ei ole sivussa Euroopan-laajuisesta poliittisesta kuohunnasta. Chansonia-musiikkiteatterin suljettua ovensa kolme ystävystä – Pigoil (Jugnot), Milou (Cornillac) ja Jacky (Merad) – ovat jääneet työttömiksi. He päättävät kuitenkin esittää paikallisten ihmisten tuella menestysmusikaalin, jonka avulla teatteri saataisiin elvytettyä.

## Lähteet
Dark Dog

**Dark Dog** on itävaltalainen energiajuoma, jonka vaikutus perustuu kofeiiniin ja guaranaan. Juomaa ei myydä Suomessa.

## Aiheesta muualla
* Juoman kotisivut
Ziggy Marley and the Melody Makers

**Ziggy Marley and the Melody Makers** oli reggaeyhtye, johon kuuluvat Ziggy Marley, Stephen Marley, Sharon Marley ja Cedella Marley. He ovat kaikki Bob Marleyn lapsia. Ryhmä oli toiminnassa vuosina 1979–2002.
Dylan Bruno

**Dylan Bruno** (s. 6. syyskuuta 1972 Milford, Connecticut, Yhdysvallat) on yhdysvaltalainen näyttelijä ja entinen malli. Hän on näytellyt muun muassa CBS:n rikossarjassa *[[Num3rot]]*, jossa hänen roolinsa on FBI-agentti Colby Grangeria. Ennen näyttelijänuraansa hän toimi vaateyritys Calvin Kleinin mallina.

Myös Dylan Brunon veli Chris Bruno on näyttelijä.

## Filmografia

## Lähteet

## Aiheesta muualla
*
Edvin Christianson

**Otto Edvin Josef Christianson** () oli Suomen ensimmäinen tieteiskirjailija.

Christianson syntyi 1874 Oulussa viipurilaiseen virkamiessukuun. Armeijassa palvellut isä Otto Viktor Christianson oli nimitetty 1865 Oulun lennätinaseman päälliköksi. Vuonna 1876 hän siirtyi vastaavaan tehtävään synnyinkaupunkiinsa Viipuriin. Hovineuvokseksi kohonnut isä kuoli 46-vuotiaana vuonna 1884, Christiansonin ollessa 9-vuotias. Posti- ja Lennätinlaitos myönsi leskirouvalle ja tämän kahdelle alaikäiselle lapselle 262 ruplan ja 50 kopeekan vuosieläkkeen. Perhe muutti elokuussa 1884 Helsinkiin, jossa Christianson kävi vuodet 1884-86 Svenska normallyceumia. Äiti toimi Posti- ja Lennätinlaitoksella IV luokan virkamiehenä.

Vuonna 1893 Christianson kirjoittautui Polytekniseen instituuttiin, mutta keskeytti opintonsa seuraavana vuonna ja lähti merille. Suomeen hän palasi vuonna 1899 suorittaen perämiestutkinnon erinomaisella arvosanalla. Vuonna 1902 hän suoritti merikapteenitutkinnon, siirtyi samana vuonna luotsilaitoksen palvelukseen, toimien vuodet 1907-10 Viipurin luotsipiirin vt. luotsiesimiehenä. Christianson kirjoittajanuransa alkoi *[[Hufvudstadsbladet]]issa* julkaistuilla meriaiheisilla kertomuksilla.

Vuonna 1911 Pihkovassa kuollut Christianson on haudattu Viipuriin Sorvalin hautausmaalle.

Christiansonin kirjat ovat heikosti tunnettuja ja huonosti saatavilla. Raahen Porvari-ja Kauppakoulu ylpeilee kirjastostaan löytyvällä yhdellä Christiansonin teoksella.

## Tuotanto

* 
* 
* 
* 
* 

## Lähteet
Liberaalinationalismi

**Liberaalinationalismi** on "ei-ksenofobista" nationalismia. Siihen sisältyvät vapaus, suvaitsevaisuus ja yksilön vapaudet. Varhaisina liberaalinationalisteina pidetään muun muassa Ernest Renania ja John Stuart Milliä.

## Keskeinen sisältö
Liberaalinationalismi perustuu kansalaisten yhteisiin arvoihin eikä esimerkiksi yhteiseen uskontoon tai etnisyyteen, kuten etnonationalismissa. Aatteella voidaan perustella kansojen yleismaailmallista itsemääräämisoikeutta sekä vapautta omaan maahansa.

Sen sijaan, että oma maa nostettaisiin muiden yläpuolelle, liberaalinationalismissa katsotaan kaikkien maiden olevan yhtä arvokkaita. Liberalismiin perinteisesti liitetty universalismi luo pohjan ja tarpeen rakentaa itsenäisten valtioiden välisiä ylikansallisia keskusteluareenoita, joilla väitellään yhteisesti sovituilla säännöillä sotimisen sijaan. Liberaalinationalistit ovatkin kannattaneet sellaisia instituutioita kuten Yhdistyneitä kansakuntia ja Euroopan unionia, joissa internationalismi ja nationalismi eivät sulje toisiaan pois, vaan täydentävät toisiaan.

Liberaalinationalismin kritiikki tulee suurelta osin etnonationalisteilta, joiden mukaan aatteella ei ole muuta tarkoitusta, kuin vain kritisoida etnonationalismia.

## Liberaalinationalistisia puolueita

Yhdysvaltojen republikaaninen puolue kannatti 1860-luvulla (ns. jälleenrakentamisen vuosikymmenellä) liberaalinationalistisia arvoja: sisällissodan jälkeen se halusi rakentaa USA:n, jossa kansalaisuus perustuisi rodun sijaan lojaliteettiin tasavaltaa kohtaan, eli myös afroamerikalaisilla tulisi olla mahdollisuus tuntea itsensä amerikkalaisiksi.. 

## Katso myös
* Kansallisliberalismi

## Lähteet

## Aiheesta muualla
* Tuomas Nevanlinna, Nationalismin kriisi, Voima 2/2017 s. 30–31
Dynami:t

**Dynami:t** on virolainen energiajuoma. Sitä valmistaa Olvin omistama sisaryhtiö A. Le Coq. Juomasta on saatavilla eri makuja. Tuotetta myydään lähinnä Baltian maissa, mutta myös joissakin pienissä liikkeissä Suomessa. 

## Ainesosat
Ainesosat: vesi, hiilidioksidi, sokeri, väriaine (E150d), luontainen värisaflori- ja sitruunaväriuute, happamuudensäätöaine (E330), säilöntäaine (E202, E211), luontaiset aromit, kofeiini, tauriini, vitamiinit (niasiini, B5, B6, B9, C). Juoma sisältää kofeiinia 26 mg/100 ml.

## Aiheesta muualla
* Dynami:t A. Le Coqin sivuilla
Norjan vuoden urheilija

**Norjan vuoden urheilija** () on vuosittain jaettava, norjalaisten urheilutoimittajien myöntämä palkinto. Useimmin palkinnon on voittanut juoksija Grete Waitz (o.s. Andersen), joka palkittiin neljä kertaa, vuosina 1975, 1977, 1979 ja 1983.

## Luettelo palkinnon saajista

## Lähteet
Johan Kitti

**Johan Kitti** on ruotsinsaamelainen laulaja ja taiteilija. Hän on voittanut Koutokeinossa pidetyn Sámi Grand Prix'n kahdesti. Vuonna 2006 Kitti voitti Östersundissa pidetyn Liet-Lávlut -kilpailun yhdessä norjansaamelaisen Ellen Sara Bæhrin kanssa kappaleellaan "Luđiin muitalan" ('Joiulla minä kerron').

## Diskografia
*Dovddut (Tunteet, 2006), ensialbumi
:1. Biegga (Tuuli) 4:34   
:2. Eallima luohti (Elämän laulu) 3:56   
:3. Čuovvul mu (Seuraa minua) 4:27   
:4. Unnoraš (Pikkuinen)   4:05   
:5. Ráhkisvuohta (Rakkaus) 4:05   
:6. Nuorravuohta (Nuoruus) 3:24   
:7. Rosttu nuorat (Rostun nuoriso) 2:59   
:8. Eŋgelat lávllodit (Enkelit laulavat) 4:22   
:9. Násttážan (Tähtöseni) 4:32   
:10. Luđiin muitalan (Joiulla minä kerron) 4:10

### Vierailevana artistina
*Annbjørg Hættan levyllä Gollegoallostat (2008)

### Kokoelmalevyt
*Ima Ipmasat (2007)
*Sámi Grand Prix 2006 (2006)
*Sámi Grand Prix 2005 (2005)
*Sámi Grand Prix 2004 (2004)

## Laulukilpailut

## Lähteet

## Aiheesta muualla
* Eurooppalainen laulukilpailu vähemmistökielille
Jamal Mayers

**Jamal David Mayers** (s. 24. lokakuuta 1974 Toronto, Ontario) on uransa päättänyt kanadalainen jääkiekkoilija.

## Ura
Mayers pelasi juniorijääkiekkoa Thornhill Thunderbirdsissa vuosina 1990–1992. Hän pelasi yliopistojääkiekkoa Western Michiganin yliopistossa vuosina 1992–1996. St. Louis Blues varasi laitahyökkääjänä pelaavan Mayersin  neljännellä kierroksella varausvuorolla 89. Mayers edusti St. Louisia kaudet 1996–2008. Kaksi ensimmäistä kautta hän pelasi suurimmaksi osaksi St. Louisin farmijoukkue Worcester IceCatsissä. Marraskuussa 2002 Mayers loukkasi polvensa ja pelasi sen vuoksi kaudella  vain 15 ottelua. Kesäkuussa 2008 St. Louis myi Mayersin Toronto Maple Leafsiin, josta se vai vaihdossa kolmannen kierroksen varausoikeuden. 

Mayers siirtyi tammikuussa 2009 Calgary Flamesiin pelaajakaupassa, jossa Flames sai hänen lisäkseen Niklas Hagmanin, Matt Stajanin ja Ian Whiten, ja jossa Maple Leafsiin siirtyivät Dion Phaneuf, Keith Aulie ja Fredrik Sjöström. Hän pelasi Calgaryssä vain loppukauden , minkä jälkeen teki elokuussa 2010 San Jose Sharksin kanssa vuoden sopimuksen, arvoltaan 600&nbsp;000 dollaria. Sopimuksen päätyttyä hän siirtyi heinäkuussa 2011 Chicago Blackhawksiin niin ikään yksivuotisella sopimuksella, arvoltaan 550&nbsp;000 dollaria.  

Mayers edusti Kanadaa vuoden 2007 maailmanmestaruuskilpailuissa, joissa joukkue voitti kultaa kaatamalla finaalissa Suomen 4–2 sekä vuoden 2008 maailmanmestaruuskilpailuissa, joissa Kanada jäi hopealle hävittyään loppuottelun Venäjää vastaan jatkoajalla 5–4. 

## Tilastot

## Lähteet
* 
* 
* 

### Viitteet

## Aiheesta muualla
* Jamal Mayers jatkoaika.comissa
Sylvain Calzati

**Sylvain Calzati** (s. 1. heinäkuuta 1979 Lyon, Ranska) on ranskalainen maantiepyöräilijä. Hän aloitti ammattilaisuransa Barloworld-tallissa vuonna 2003. Seuraavana vuonna hän edusti joukkueita Saint-Quentin Oktos ja RAGT Semences sekä 2005–2008 Ag2r-tallia. Vuoden 2009 hän ajoi UCI Continental Circuits -tasolla kilpailleessa Agritubel-tallissa. Vuonna 2010 hän palasi ProTour-tasolle Team Sky -tallin mukana. Viimeisenä ammattilaisvuonnaan 2011 hän edusti Continental-tasolla kilpailevaa Bretagne-Schuller -joukkuetta.

Calzati voitti vuonna 2004 Tour de l'Avenir -etappikilpailun ja sijoittui toiseksi Etoile de Bessèges -ajossa. Ranskan ympäriajossa 2006 hän voitti Lorientiin päättyneen kahdeksannen etapin. Hän karkasi irtiottokumppaneiltaan Kjell Carlströmiltä ja Patrice Halgandilta runsaat 30&nbsp;kilometriä ennen maalia voittaen etapin kahden minuutin ja viiden sekunnin erolla Carlströmiin.

## Lähteet

## Aiheesta muualla
*Virallinen sivusto
Stripped (The Rolling Stonesin albumi)

**Stripped** on The Rolling Stonesin vuonna 1995 julkaistu livealbumi, jonka materiaali on kerätty *[[Voodoo Lounge]]* -albumin kiertueelta. Albumille sisältyy muun muassa Bob Dylan -cover ”Like a Rolling Stone”.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.

# 
# 
#  
# 
# 
# 
# 
# 
# 
# 
# 
#  
# 
#

## Kokoonpano
### The Rolling Stones
*Mick Jagger – laulu, huuliharppu, kitara, marakassi kappaleessa ”Not Fade Away” 
*Keith Richards – kitara, laulu 
*Charlie Watts – rummut 
*Ron Wood – kitara 
### Vierailijat
*Michael Davis – pasuuna 
*Lisa Fischer – taustalaulu
*Bernard Fowler – taustalaulu, lyömäsoittimet kappaleissa ”Street Fighting Man”, ”Let It Bleed” ja ”Dead Flowers” 
*Darryl Jones – bassokitara, taustalaulu kappaleessa ”Slipping Away” 
*Bobby Keys – saksofoni 
*Chuck Leavell – kosketinsoittimet, taustalaulu kappaleissa ”Wild Horses” ”Dead Flowers”, ”Slipping Away”, and ”Sweet Virginia”
*Kent Smith – trumpetti 
*Andy Snitzer – saksofoni
*Don Was – Hammond B-3 -urut kappaleessa ”Shine a Light”

## Lähteet
48 (luku)

**48** (**neljäkymmentäkahdeksan**) on luonnollinen luku, jota edeltää luku 47 ja seuraa luku 49.

## Matematiikassa
* 48 on yhdistetty, puolitäydellinen ja runsas luku.
* 48 on ”erittäin yhdistetty luku” (), koska sillä on enemmän tekijöitä (kymmenen) kuin millään pienemmällä luonnollisella luvulla.
* 48 on ”erittäin runsas luku” (), koska sen tekijöiden summa (124) on suurempi kuin millään pienemmällä luonnollisella luvulla.
* 48 on ”käytännöllinen luku” (), koska jokainen positiivinen kokonaisluku luvun 48 tekijöiden summaan saakka voidaan muodostaa luvun 48 eri tekijöiden summana.
* 48 kuuluu Zumkellerin lukuihin (), koska sen tekijät voidaan jakaa kahteen ei-päällekkäiseen joukkoon, joiden summat ovat samat.
* 48 kuuluu Ulamin lukuihin ().
* 48 on ikosaedriluku.
* 48 on Harshad-luku seuraavissa lukujärjestelmissä: binääri-, kolmi- (12103), neli- (3004), viisi- (1435), oktaali-, kymmen- ja heksadesimaali-.
* 48 voidaan muodostaa neljän peräkkäisen alkuluvun summana: 7+11+13+17.
* 48:n neliö voidaan muodostaa neljän peräkkäisen alkuluvun summana: 48^2 = 569+571+577+587.
* 48 on pienin luku, joka voidaan muodostaa kahden parittoman alkuluvun summana (vähintään) viidellä tavalla, kun lukujen järjestyksellä ei ole merkitystä. (Nämä tavat ovat 5+43, 7+41, 11+37, 17+31 ja 19+29.)
* 48 on toiseksi pienin positiivinen kokonaisluku, joka voidaan muodostaa kahden positiivisen neliöluvun erotuksena (vähintään) kolmella tavalla: 7^2-1^2, 8^2-4^2 tai 13^2-11^2.
* 48 esiintyy kahdessa jaottomassa Pythagoraan kolmikossa:  ja .
* 48. alkuluvun ja luvun 48 summa (271) on myös alkuluku.
* 48 ensimmäisen alkuluvun kuutioiden summa () on myös alkuluku.
* 48:n kuutio on kahden peräkkäisen alkuluvun keskiarvo: 48^3 = \frac{110\ 587+110\ 597}{2}.
* 48. Fibonaccin luku () on jaollinen 48:lla.
* Luvun 2^{48} eli  numeroiden summa (73) on alkuluku.
* Rombikuboktaedrissa on 48 särmää.
* Typistetyssä kuboktaedrissa on 48 kärkeä.

## Luonnontieteissä
* 48 on kadmiumin järjestysluku jaksollisessa järjestelmässä.
* Titaani-48 on titaanin vakaa isotooppi.
* Krypton-84, rubidium-85 ja strontium-86 ovat vakaita isotooppeja, joiden neutroniluku on 48.

## Muissa yhteyksissä
* 48 on Puolan kansainvälinen suuntanumero.
* Eurooppatie E48 kulkee Saksan ja Tšekin välillä.
* Arizona on 48. Yhdysvaltoihin liittynyt osavaltio.
* MAC-osoitteessa on 48 bittiä.

## Lähteet
Air Canada Jazz

**Air Canada Jazz** on kanadalainen lentoyhtiö. Yhtiö on alun perin Air Canadan omistama, mutta se on myöhemmin luopunut omistuksestaan, nykyisin yhtiön omistaa **Jazz Air Income Fund**-rahasto (). Jazz toimii Air Canadan lentoliikenteen syöttöliikenneyhtiönä. Yhtiön kotipaikka on Halifax Stanfieldin kansainvälinen lentoasema, Enfieldissä, Nova Scotiassa.

Air Canada Jazz lentää 85 kohteeseen Pohjois-Amerikassa ja yhtiön solmukohteita ovat Toronton Pearsonin kansainvälinen lentoasema, Vancouverin kansainvälinen lentoasema, Montreal-Pierre Elliott Trudeaun kansainvälinen lentoasema ja Calgaryn kansainvälinen lentoasema. Kesäkuussa 2009 Air Canada jazz työllisti 4&nbsp;932 henkilöä.

## Historia

Yhtiö perustettiin vuonna 2001 yhdistämällä Air Canadan omistamat syöttöliikenneyhtiöt Air BC, Air Nova, Air Ontario ja Canadian Regional Airlines.

Vuonna 2006 ACE Aviation Holdings (Air Canadan emoyhtiö) luopui yhtiön omistuksesta myytyään kaikki omistamansa Air Canada Jazzin osakkeet.

Elokuussa 2008 Air Canada Jazz poisti koneistansa matkustajien pelastusliivit alentaakseen polttoainekustannuksia. Lentoyhtiö neuvoo matkustajia käyttämään istuintyynyjä kellukkeina mahdollisen veteenlaskeutumisen jälkeen. Yhtiön mukaan lähes ainoastaan Manner-Kanadan yllä lentävän yhtiön koneiden laskeutuminen veteen on erittäin epätodennäköistä.

## Laivasto

## Lähteet

## Aiheesta muualla
Allan Bloom

**Allan David Bloom** (14. syyskuuta 1930 Indianapolis, Indiana – 7. lokakuuta 1992 Chicago, Illinois) oli yhdysvaltalainen filosofi. Bloom on parhaiten tunnettu teoksestaan *The Closing of the American Mind: How Higher Education Has Failed Democracy and Impoverished the Souls of Today’s Students* (1987).

## Lähteet
José Joaquín Rojas

**José Joaquín Rojas Gil** (s. 8. kesäkuuta 1985 Cieza, Murcia, Espanja) on espanjalainen maantiepyöräilijä. Hän aloitti ammattilaisuransa vuonna 2006 Liberty Seguros-Würth-tallissa, jonka nimi muuttui kesken kauden Astanaksi. Vuodesta 2007 lähtien hän edusti Caisse d'Epargne / Team Movistar -joukkuetta ammattilaisuransa loppuun, vuoteen 2023 saakka. Hän voitti maantieajon Espanjan-mestaruuden 2011 ja 2016. Aktiiviuransa jälkeen hän on työskennellyt apulaisjoukkueenjohtajana Movistarissa vuodesta 2024 lähtien.

## Saavutuksia

;2006
:Tirreno–Adriatico, mäkikirikilpailun voitto
;2007
:Vuelta a Murcia, etapin 1 voitto
:Puolan ympäriajo, pistekilpailun voitto
;2008
:Tour Down Under, kokonaiskilpailussa kolmas 
:Trofeo Pollenca, voitto
:Vattenfall Cyclassics, viides
;2009
:Tour Down Under, kokonaiskilpailussa kolmas 
:Ranskan ympäriajo, kolmas etapilla 6
:Tour de L'Ain, etapin 2 voitto
;2010
:Dunkerquen neljän päivän ajo, kokonaiskilpailussa kolmas, pistekilpailun voitto
;2011
:Challenge de Mallorca: Trofeo Deià, voitto
:Katalonian ympäriajo, etapin 6 voitto
:Maantieajon Espanjan-mestaruus 
:Ranskan ympäriajo, 3., 5. ja 10. etapilla kolmas
:Vattenfall Cyclassics, viides
;2012
:Baskimaan ympäriajo, 1. etapin voitto
;2013
:Ranskan ympäriajo, 3. etapilla kolmas
:Vattenfall Cyclassics, neljäs
;2014
:Pariisi–Nizza-ajo, kokonaiskilpailussa neljäs
:Vuelta a Castilla y León, pistekilpailun ja 1. etapin voitto
;2015
:Qatarin ympäriajo, 1. etapin voitto
:Espanjan ympäriajo, 10. ja 14. etapilla kolmas
;2016
:Maantieajon Espanjan-mestaruus 
;2017
:Amstel Gold Race, viides
:Espanjan ympäriajo, 10. etapilla toinen, 7. ja 12. etapilla kolmas
;2019
:Italian ympäriajo, 6. etapilla kolmas

## Lähteet
Mark Polansky

**Mark Lewis "Roman" Polansky** (s. 2. kesäkuuta 1956 Paterson, New Jersey) on yhdysvaltalainen ilmailualan insinööri, koelentäjä ("research pilot") ja NASAn astronautti. Polansky sai lempinimen "Roman" pilana, sillä hänellä on sama sukunimi kuin ohjaaja Roman Polańskilla. Hän on osallistunut avaruussukkulalennoille STS-98, STS-116 ja STS-127.

## Perhetausta
Polanskyn isä, Irving, oli juutalainen. Hänen äitinsä, Edith, on alun perin Havaijilta ja on syntyperältään korealainen. Polansky kunnioitti isänsä etnistä taustaa ottamalla mukaansa sukkulalennolle STS-116 teddykarhun Yhdysvaltain holokaustimuistomuseosta (United States Holocaust Memorial Museum). Polansky on naimisissa sanantoniolaisen Lisa Ristowin kanssa. Heillä on kaksi lasta, tytär ja poika.

## Ura Yhdysvaltain ilmavoimissa
Polansky astui Yhdysvaltain ilmavoimien palvelukseen valmistuttuaan Purduen yliopistosta aeronautiikan ja astronautiikan maisterina vuonna 1978. Hän lensi F-15 ja F-5E lentokoneita ja toimi aggressor-pilottina (toimii vihollislentäjänä ilmasotaharjoituksissa). Vuonna 1986 hän osallistui Edwards Air Force Basen koelentokouluun Kaliforniassa. Polansky luopui aktiivipalveluksesta vuonna 1992 tavoitellakseen uraa NASAssa. Hän on lentänyt yli 5&nbsp;000 tuntia yli 30 erilaisella lentokonetyypillä.

## Ura NASAssa
Polansky liittyi NASAan elokuussa 1992 ilmailualan insinöörinä ja lentäjänä. Hän  opetti Johnson Space Centerissä avaruussukuloiden pilotteja laskeutumistekniikoissa ja T-38 suihkuharjoitushävittäjän käsittelyssä. Polansky suoritti myös koelentoja NASAn T-38:n avioniikaltaan päivitetyssä suihkuharjoituskoneessa.

Polansky valittiin huhtikuussa 1996 NASAn astronauttikoulutukseen (NASAn astronauttiryhmä 16 - "The Sardines").  Kahden vuoden koulutuksen ja arvioinnin jälkeen hänet nimitettiin aluksi Kennedy Space Centeriin avaruussukkuloiden lähtöjen ja laukaisujen tukitehtäviin. Hän toimi avaruussukkulalento STS-98:n pilottina (2001)  viettäen  309 tuntia avaruudessa. Seuraavaksi hänet nimitettiin lennonvalvontaan (CAPCOM). Polansky toimi CAPCOMin johtajana huhtikuusta 2002 joulukuuhun 2002. Hän toimi myös astronauttien pääkouluttajana ja johtotehtävissä sukkuloiden laukaisutehtävissä ja korjauksissa. Polansky toimi komentajana 1. joulukuuta 2006 laukaistulla sukkulalennolla STS-116, Kansainvälisen avaruusaseman kokoonpanolennolla. Hän oli myös 16. heinäkuuta 2009 laukaistun STS-127 Endeavourin komentaja. Kuten astronauttitoverinsa Michael J. Massiminokin aikaisemmin Polansky raportoi Twitterissä lennon STS-127 valmisteluja ja lennonaikaisia tapahtumia.

## Lähteet

## Aiheesta muualla
*Spacefacts biography of Mark L. Polansky
*NASA Biography
*NASA Shuttle Pilot is Korean-American
*Official Mark L. Polansky Twitter feed.
Ossian

**Ossian** on kelttiläisperäinen miehen etunimi, todennäköisesti muunnos nimestä Oisin, joka tarkoittaa pientä hirveä tai kuusipeuraa. Nimi tuli laajalti tunnetuksi 1700-luvulla skotlantilaisen James Macphersonin runoteoksesta *[[Ossianin laulut]]*, jota hän väitti käännökseksi ikivanhasta *Ossianin, Fingalin pojan*  kirjoittamasta gaelinkielisestä teoksesta, mutta jonka hän uudempien tutkimusten mukaan oli kirjoittanut itse.

Suomessa Ossianin nimipäivä on 17. heinäkuuta. Ossianeja on Digi- ja väestötietoviraston tietojen mukaan ollut Suomessa heinäkuuhun 2025 mennessä 4&nbsp;479 miestä ja alle 20 naista. Nimestä on käytössä myös lyhempi mukaelma Ossi.

## Tunnettuja Ossianeja
*Ossian Ansas (1856–1916), suomalainen päätoimittaja, lehdenkustantaja ja valtiopäivämies
*Ossian Aschan (1860–1939), suomalainen kemisti
*Ossian Brofeldt (1869–1936), suomalaissyntyinen Ruotsiin siirtynyt näyttelijä ja operettilaulaja
*Ossian Donner (1866–1957), suomalainen tehtailija, insinööri ja diplomaatti
*Ossian Elgström (1883–1950), ruotsalainen taidemaalari
*Ossian Engblom, *O. Jones* (1897–1967), suomenruotsalainen näytelmäkirjailija  
*Ossian Fohström (1870–1952), suomalainen sellisti ja kapellimestari
*Ossian Gauffin (1872–1947), suomalainen kauppias, järjestö- ja uskonnollinen vaikuttaja
*Ossian Grotenfelt (1848–1910), suomalainen opettaja ja tietokirjailija
*Ossian Hannelius (1885–1970), suomalainen Teknillisen korkeakoulun professori ja siltojen suunnittelija
*Ossian Hellman (1883–1981), suomalainen lakitieteen tohtori ja hallintoneuvos
*Ossian Holmström (1893–1956), Suomen Etsivän keskuspoliisin päällikkö 1920–1922
*Ossian Lundén (1866–1937), suomalainen kauppapuutarhuri, puutarhakoulun johtaja, toimittaja ja toiminnanjohtaja
*Ossian Löwenmark (1884–1954), suomalainen vakuutusjohtaja
*Ossian Nylund (1894–1939), suomalainen kolmiloikkaaja
*Ossian Procopé (1871–1942), suomalainen varatuomari, poliisipäällikkö, sotavankilaitoksen johtaja ja liikemies
*Ossian Reuter (1844–1908), suomalainen sanomalehdentoimittaja
*Ossian Riisla, alk. *Fagerström* (1889–1957), suomalainen yritysjohtaja ja vuorineuvos
*Ossian Rinne (1917–2009), suomalainen insinööri, yritysjohtaja ja kauppaneuvos
*Ossian Schauman (1862–1922), suomalainen lääkäri ja professori
*Ossian Skiöld (1899–1961), ruotsalainen moukarinheittäjä
*Ossian "Ossi" Somma (1926–2020), suomalainen kuvanveistäjä
*Ossian Suvanto (1885–1975), suomalainen kirjailija
*Ossian Wikström (1888–1975), suomalainen jääkärimajuri
*Ossian Wuorenheimo (1845–1917), suomalainen insinööri ja senaattori, Hangon radan suunnittelupäällikkö
*Ossian Wuorenheimo (1918–2015), suomalainen eversti

## Kuvitteellisia Ossianeja
* Ossian Fingalin poika, Ossianin laulujen alkuperäisversion väitetty kirjoittaja 
* Ossian Ötökkä, Aku Ankka -sarjakuvien sivuhenkilö

## Lähteet
Vanhakaupunki

**Vanhakaupunki** tai **vanha kaupunki** on nimitys, jota käytetään useiden kaupunkien vanhoista – yleensä vanhimmista – osista. Monesti vanhakaupunki on myös jonkinlaisen suojelun kohteena, ja merkittävimpiä on kirjattu muun muassa Unescon maailmanperintöluetteloon.

Vanha kaupunki sijaitsee usein (joskaan ei välttämättä) kaupungin keskustassa ja sen rakennuskanta ja asemakaava ovat tyypillisesti selvästi vanhemmat kuin keskustan muissa osissa. Monesti vanha kaupunki on se alue, jolle kaupunki on alkujaan perustettu.

Pohjois-Afrikan arabimaiden kaupunkien vanhoista muurien ympäröimistä keskustakortteleista käytetään nimitystä medina.

## Vanhakaupunki kaupungin entisen sijaintipaikan nimenä
Suomessa nimi *Vanhakaupunki* esiintyy myös erisnimenä ainakin Helsingissä, jossa on Vanhakaupunki-niminen kaupunginosa. Sen nimi viittaa kaupungin entiseen sijaintipaikkaan. 

Kaupungin entistä sijaintipaikkaa voivat tarkoittaa myös sekä Suomessa että muualla sen kaltaiset nimet kuin Vanha Vaasa ja Vanha Uppsala. Vanhassa Vaasassa sijaitsi Vaasan kaupunki ennen vuonna 1852 tapahtunutta tulipaloa, ja Vanha Uppsala oli nykyisen Uppsalan kaupungin edeltäjänä ollut vanha keskuspaikka.

## Merkittäviä vanhojakaupunkeja

## Kaupunkien entisiä sijaintipaikkoja Suomessa ja muualla

* Helsingin Vanhakaupunki, kaupunginosa Vantaanjoen suulla, minne kaupunki alun perin 1500-luvulla perustettiin
* Vanha Vaasa, kaupunginosa Vaasassa ja kaupungin sijaintipaikka ennen paloa vuonna 1852 
* Vanha Uppsala, pitäjä, entinen kunta ja Uppsalan kaupungin entinen keskusta Ruotsissa

## Lähteet

## Aiheesta muualla
Rock Me Amadeus

**Rock Me Amadeus** on itävaltalaisen pop-muusikko Falcon vuonna 1985 julkaisema kappale. Kappale julkaistiin hänen albumillaan Falco 3. Kappale sai innoitteen Oscar-voittaja elokuvasta *Amadeus*, ja siitä muotoutui kansainvälinen hitti ja siten yksi artistin tunnetuimmista kappaleista. Vuonna 2014 power-metal -yhtye Edguy julkaisi kappaleesta coverin levyllään Space Police – Defenders of the Crown.

Vuoden 1991 remix-versio nousi ylimmillään Suomen virallisen listan sijalle 10.

## Lähteet
Eva Pope

**Eva Pope** (s. 16. marraskuuta 1967 Appley Bridge, Englanti) on brittiläinen näyttelijä. Hänen ensimmäinen merkittävä roolinsa oli Tanya Pooley televisiosarjassa *[[Coronation Street]]* vuosina 1993–1994. Tämän jälkeen hän on ollut mukana lukuisissa eri sarjoissa, kuten *[[Rimakauhua ja rakkautta]]*, *[[Sairaalaelämää]]*, *[[Sydämen asialla]]*, *[[Dream Team (televisiosarja)|Dream Team]]*, *[[Bad Girls]]*, *[[Life on Mars]]* ja *[[Elämä käsissä]]*. Vuosina 2007–2010 hän näytteli rehtori Rachel Masonia Suomessakin esitetyssä BBC:n menestyssarjassa *[[Waterloo Roadin koulu]]*.

## Aiheesta muualla
*
Guy Kingsley Poynter

**Guy Kingsley Poynter** (3. syyskuuta 1915 Great Neck, New York – 1983) oli yhdysvaltalainen näyttelijä. Hän on esiintynyt muun muassa brittiläisissä elokuvissa *[[Tulva (vuoden 1958 elokuva)|Tulva]]* (1958) ja *[[Älä odota armoa]]* (1963). BBC:n tieteiskuunnelmasarjassa *[[Journey into Space]]* hän esitti Doc Matthewsin roolin.

## Lähteet
Amanda Jiroux

**Amanda Michelle "Mandy" Jiroux** (s. 15. joulukuuta 1987 Phoenix, Arizona, Yhdysvallat) on yhdysvaltalainen tanssija, laulaja ja malli. Hän on tunnettu Miley Cyrusin taustatanssijana. Heillä on myös oma YouTube-show, joka kantaa nimeä The Miley And Mandy Show. Hänellä on veli Garret Jiroux.

Mandy aloitti oman vaatemalliston vuoden 2011 lopussa. Vaatemalliston nimi on "Be You Stay True". Hän aloitti myös tekemään yhteistyötä muotisuunnittelija Samii Ryanin kanssa vuonna 2012. He suunnittelivat pannan ja korvakorut.

Mandylla on myös oma yhtye The Beach Girl5. Miley Cyrus on sanoittanut yhtyeelle kappaleita.

## Aiheesta muualla
* 
* Amanda Jirouxin viralliset fanisivut  
* The Miley And Mandy Show YouTube-profiili
* Amanda Jirouxin virallinen YouTube-profiili
Mervi Pesu

**Mervi Pesu** (o.s. **Väisänen**, s. 2. toukokuuta 1973) on suomalainen hiihto- ja pyöräsuunnistaja. Seuratasolla hän edustaa Rajamäen Rykmenttiä.

Hiihtosuunnistuksen MM-kilpailuissa 2002 Borovetsissa Väisänen voitti pitkältä matkalta pronssia. Myöhemmin samana vuonna pyöräsuunnistuksen MM-kilpailuissa Fontainebleaussa 2002 Väisänen voitti kultaa viestistä ja hopeaa sprintistä. Viestissä hänen kanssaan pyöräsuunnistivat Kirsi Korhonen ja Päivi Tommola.

Hiihtosuunnistuksen EM-kilpailuissa S-chanfissa 2008 Pesu voitti viestissä kultaa ja pitkällä matkalla pronssia. Viestissä hänen kanssaan hiihtosuunnistivat Hannele Valkonen ja Liisa Anttila. Vuoden 2013 hiihtosuunnistuksen EM-kilpailuissa Mervi Pesu saavutti sprintissä hopeaa ja keskimatkalla pronssia. Saman vuoden MM-kilpailuissa hän oli paras suomalainen: hän voitti kultaa pitkällä matkalla ja saavutti hopeaa sprintissä ja sekaviestissä sekä pronssia naisten viestissä. Vuoden 2014 hiihtosuunnistuksen EM-kilpailuissa Pesu saavutti kultaa pitkältä matkalta ja viestistä. Vuoden 2015 MM-kilpailuissa Pesu saavutti hopeaa viestissä ja pronssia keskimatkalla. Saman vuoden EM-kilpailuissa hän saavutti kultaa keskimatkalla ja hopeaa sprintistä ja viestistä.

Hiihdossa Pesu edustaa Lempäälän Kisaa. Hiihdon SM-kilpailuista hän saavutti seuran riveissä viestihopeaa vuonna 2015 ja viestipronssia vuonna 2014.

Mervi Pesu on naimisissa hiihto- ja pyöräsuunnistaja Raino Pesun kanssa.

Mervi Pesu opettaa Lempäälän Sääksjärven koulussa liikuntaa.

## Lähteet
Rosary Cathedral

**Our Lady, Queen of the Most Holy Rosary Cathedral** on Toledossa Ohiossa Yhdysvalloissa sijaitseva katedraali, joka on Toledon katolisen hiippakunnan tuomiokirkko. Sen rakentaminen aloitettiin vuonna 1926 ja se valmistui vuonna 1931. Kirkossa on 1&nbsp;400 istumapaikkaa.

## Lähteet
Kyberavaruus vasta-alkaville ja edistyville

**Kyberavaruus vasta-alkaville ja edistyville** on Joanna Buickin ja Zoran Jevticin tekemä tietokirja, joka valottaa tiedonvälitysteknologian historiaa niiltä osin, jotka johtivat kyberneettiseen vallankumoukseen. Teos kertoo informaatioteollisuuden kasvusta sekä määrittää identiteetin ja hallinnan sosiaaliset ja poliittiset merkitykset uudessa elektronisessa maailmassa. Se ennakoi tulevaisuutta, joka saattaa toteutua ottaessamme ratkaisevan askeleen kohti rinnakkaista, sähköistä maailmankaikkeutta.
Hallintomaksu

**Hallintomaksu** on viranomaispalvelun saajalta kannettava rahallinen vastike. Maksajia ovat julkisten palvelujen käyttäjät, hallintopäätösten kohteet ja muut hallinnon asiakkaat. Joskus hallintomaksu liittyy hallinnolliseen sääntelyyn, jolloin tavoitteena on maksullisuudella ohjata jotakin toimintaa. Hallintomaksuja koskeva yleinen säännös on maksuperustelaki (150/1992). Kunnat hinnoittelevet palvelunsa ja suoritteensa melko vapaasti, mutta kunnallinenkin hallintomaksu edellyttää lakia tai kunnan päätöstä. Hallintomaksuja ovat esimerkiksi päivähoito- ja sairaalamaksut sekä toimintaa ohjaamaan pyrkivät sääntelymaksut, kuten ympäristömaksut.

## Lähteet
Peter H. Gilmore

Magus **Peter Howard Gilmore** on yhdysvaltalainen satanisti, josta tuli vuonna 2001 Saatanan kirkon ylipappi. Hän asuu New Yorkin osavaltiossa. Hän on antanut runsain määrin haastatteluja ja julkaissut kirjan *The Satanic Scriptures* (2007), jossa hän muun muassa valottaa sitä, minkälaisin seremonioin satanistit suorittavat naimisiinmenonsa ja hautajaisensa. 

Gilmore on naimisissa ylipapitar Peggy Nadramian kanssa. 

## Lähteet
Hallintosanktio

**Hallintosanktio** on viranomaisen laissa olevan erityissäännöksen nojalla määräämä rangaistukseen verrattava seuraamus virheellisestä tai muuten lainvastaisesta toiminnasta. Hallintosanktion ero velvoittavaan hallintopäätökseen ei ole selvärajainen, sillä joskus hallintopäätöksellä voi olla esimerkiksi sekä sanktion että turvaamistoimen luonne. Tällainen on vaikkapa maastakarkotus tai passin poisottaminen. Hallintoluvan menetys puolestaan on toisaalta rangaistus toisaalta kielteinen hallintopäätös.

Hallintosanktioita ovat esimerkiksi
* erilaiset rangaistusmaksut
** kilpailunrikkomismaksu, jonka määrää markkinaoikeus
** joukkoliikenteen tarkastusmaksu
** pysäköintivirhemaksu
** tullinkorotus
** veronkorotus
** ylikuormamaksu
* poliisin määräämä ajokielto; tuomioistuimen määräämä ajokielto on luonteeltaan lisärangaistus.

## Lähteet
Albanian demokraattinen puolue

**Albanian demokraattinen puolue** () on vuonna 1990 perustettu keskusta-oikeistolainen konservatiivinen tai liberaalikonservatiivinen poliittinen puolue Albaniassa. Demokraattinen puolue on International Democrat Unionin, Centrist Democrat Internationalin ja Euroopan kansanpuolueen täysjäsen.

## Lähteet

## Aiheesta muualla

* Virallinen sivusto
Albanian sosialistinen puolue

**Albanian sosialistinen puolue** () on keskusta-vasemmistolainen sosiaalidemokraattinen puolue Albaniassa.

Sosialistinen puolue syntyi vuonna 1991 Albanian työn puolueen seuraajaksi. Fatos Nano johti sitä vuoteen 2005. Nykyisin puoluetta johtaa Tiranan entinen pormestari, taiteilija Edi Rama. Puolue on Sosialistisen internationaalin jäsen ja julkaisee *[[Zëri i Popullit]]* -lehteä.

Kesäkuun 2013 parlamenttivaaleissa sosialistit saivat murskavoiton, ja Edi Rama aloitti pääministerinä syyskuussa.

Albaniassa oli vuoden 2019 alkupuolella kuukausia jatkuneita mielenosoituksia, joissa vaadittiin vuodesta 2013 lähtien vallassa olleen sosialistipääministeri Edi Raman eroa ja ennenaikaisia vaaleja. Pääoppositiopuolue keskustaoikeistolainen demokraattinen puolue syytti Ramaa ja tämän hallitusta yhteyksistä järjestäytyneesen rikollisuuteen ja korruptioon. Oppositio myös kyseenalaisti vuoden 2017 parlamenttivaalien tuloksen ja syytti sosialisteja vaalivilpistä. Kansainvälisten vaalitarkkailijoiden mukaan vaalit kuitenkin sujuivat enimmäkseen hyvin. Albania oli jättänyt EU-jäsenhakemuksen vuonna 2009 ja hakijamaastatuksen se sai vuonna 2014. EU on kuitenkin halunnut Albanialta lisänäyttöjä ennen varsinaisten jäsenneuvottelujen aloittamista; haasteina on pidetty erityisesti hallinnon ja oikeusvaltiorakenteiden kehittämistä, korruptiota sekä ihmis- ja huumekauppaa.

## Lähteet

## Aiheesta muualla

* Virallinen sivusto
Etapit 12–21 Ranskan ympäriajossa 2009

**[[Ranskan ympäriajo 2009|Ranskan ympäriajon 2009]] etappien 12–21 tulokset:** 

## Etappi 12 – 16. heinäkuuta 2009,  [[Tonnerre]] →  [[Vittel]], 211,5&nbsp;km, tasamaaetappi

**12. etapin tulokset**

**Kokonaistilanne 12. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 13 – 17. heinäkuuta 2009,  [[Vittel]] →  [[Colmar]], 200&nbsp;km, mäkietappi

**13. etapin tulokset**

**Kokonaistilanne 13. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 14 – 18. heinäkuuta 2009,  [[Colmar]] →  [[Besançon]], 199&nbsp;km, tasamaaetappi

**14. etapin tulokset**

**Kokonaistilanne 14. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 15 – 19. heinäkuuta 2009,  [[Pontarlier]] →  [[Verbier]], 207,5&nbsp;km, vuorietappi

**15. etapin tulokset**

**Kokonaistilanne 15. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 16 – 21. heinäkuuta,  [[Martigny]] →  [[Bourg-Saint-Maurice]], 160&nbsp;km, vuorietappi

**16. etapin tulokset**

**Kokonaistilanne 16. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 17 – 22. heinäkuuta,  [[Bourg-Saint-Maurice]] →  [[Le Grand-Bornand]], 169,5&nbsp;km, vuorietappi

**17. etapin tulokset**

**Kokonaistilanne 17. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 18 – 23. heinäkuuta 2009,  [[Annecy]], 40&nbsp;km, henkilökohtainen aika-ajo

**18. etapin tulokset**

**Kokonaistilanne 18. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 19 – 24. heinäkuuta 2009,  [[Bourgoin-Jallieu]] →  [[Aubenas]], 195&nbsp;km, tasamaaetappi

**19. etapin tulokset**

**Kokonaistilanne 19. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 20 – 25. heinäkuuta 2009,  [[Montélimar]] →  [[Mont Ventoux]], 167&nbsp;km, vuorietappi

**20. etapin tulokset**

**Kokonaistilanne 20. etapin jälkeen**

**Pistekilpailun tilanne**

**Mäkikirikilpailun tilanne**

**Nuorten kilpailun tilanne**

**Joukkuekilpailun tilanne**

## Etappi 21 – 26. heinäkuuta 2009,  [[Montereau-Fault-Yonne]] →  [[Pariisi]], 164&nbsp;km, tasamaaetappi

**21. etapin tulokset**

**Lopputilanne 21. etapin jälkeen**

**Pistekilpailun lopputilanne**

**Mäkikirikilpailun lopputilanne**

**Nuorten kilpailun lopputilanne**

**Joukkuekilpailun lopputilanne**

## Katso myös
* Etapit 1–11 Ranskan ympäriajossa 2009

## Lähteet
Lännenkynsisammal

**Lännenkynsisammal** (*Dicranum leioneuron*) on pystykasvuinen ja tanakka sammallaji. Lännenkynsisammal kuuluu *[[Dicranaceae]]* -heimoon ja kynsisammalten sukuun. Se on yksi Suomen 51 vastuulajista lehtisammalissa. Yleisväriltään lännenkynsisammal on ruskeanvihreä.

## Levinneisyys
Lännenkynsisammalta esiintyy Luoteis-Euroopassa ja Pohjois-Amerikan koillisosissa sekä Skandinavian eteläosissa. Suomessa esiintymät ovat paikoittaisia ja harvinaisia ja kanta on elinvoimainen ainoastaan Länsi-Suomessa. Lännenkynsisammalta on kuitenkin havaittu Koillismaalla asti.

## Elinympäristö
Lännenkynsisammal kasvaa soiden mättäillä.

## Lähteet

## Aiheesta muualla
*ITIS: Dicranum leioneuron